Κανονισμός (ΕΚ) αριθ. 1603/2001 της Επιτροπής

της 3ης Αυγούστου 2001

για τροποποίηση του κανονισμού (ΕΚ) αριθ. 1121/2001 για τον καθορισμό των συντελεστών προσαρμογής που θα εφαρμοστούν στην ποσότητα αναφοράς κάθε παραδοσιακού εμπορευομένου στο πλαίσιο των δασμολογικών ποσοστώσεων, κατά την εισαγωγή μπανανών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση τη Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 216/2001(2),

τον κανονισμό (ΕΚ) αριθ. 896/2001 τη Επιτροπής, της 7ης Μαΐου 2001 περί λεπτομερειών εφαρμογής του κανονισμού (ΕΟΚ) αριθ. 404/93 του Συμβουλiου όσον αφορά το καθεστώς εισαγωγής μπανανών στην Κοινότητα(3), και ιδίως το άρθρο 5 παράγραφος 2,

Εκτιμώντας τα ακόλουθα:

(1) Κατ' εφαρμογή του άρθρου 5 παράγραφος 2 του κανονισμού (ΕΚ) αριθ. 896/2001, η Επιτροπή ανάλογα με τις διαθέσιμες ποσότητες των δασμολογικών ποσοστώσεων Α/Β και Γ και λαμβάνοντα υπόψη τις ανακοινώσεις που πραγματοποιούνται από τα κράτη μέλη για το σύνολο των ποσοτήτων αναφοράς που καθορίζονται αντιστοίχως για τους παραδοσιακούς εμπορευομένους Α/Β και Γ, σύμφωνα με τις διατάξεις του άρθρου 4 παράγραφος 1 και 2 του ανωτέρω κανονισμού, καθορίζει, εάν είναι αναγκαίο, συντελεστή προσαρμογής που θα εφαρμοστεί στην ποσότητα αναφοράς κάθε εμπορευομένου.

(2) Σύμφωνα με τις ανακοινώσεις που πραγματοποιήθηκαν από τα κράτη μέλη κατ' εφαρμογή του άρθρου 5 παράγραφος 1 τον κανονισμού (ΕΚ) αριθ. 896/2001, που αφορούν το συνολικό όγκο των ποσοτήτων αναφοράς των παραδοσιακών εμπορευομένων Α/Β και των παραδοσιακών εμπορευομένων Γ, η Επιτροπή με τον κανονισμό (ΕΚ) αριθ. 1121/2001(4) όρισε συντελεστή προσαρμογής που θα πρέπει να εφαρμοστεί στην ποσότητα αναφοράς κάθε εμπορευομένου για κάθε μία από τις δύο κατηγορίες των παραδοσιακών εμπορευομένων.

(3) Από μεταγενέστερη ανακοίνωση πολλών κρατών μελών προέκυψε ότι το σύνολο των ποσοτήτων αναφοράς για τους παραδοσιακούς εμπορευομένους για τη δασμολογική ποσόστωση Γ ανέρχεται σε 717416 τόνους. Συνεπώς, πρέπει να τροποποηθεί ο συντελεστής προσαρμογής που θα εφαρμοστεί στις ποσότητες αναφοράς κάθε παραδοσιακού εμπορευομένου Γ. Ως εκ τούτου, κρίνεται αναγκαία η τροποποίηση του άρθρου 1 του κανονισμού (ΕΚ) αριθ. 1121/2001.

(4) Πρέπει να υπενθυμιστεί ότι για το δεύτερο εξάμηνο του έτους 2001, η ποσότητα αναφοράς του παραδοσιακού εμπορευομένου υπόκειται στην εφαρμογή των διατάξεων του άρθρου 8 παράγραφος 2 του κανονισμού (ΕΚ) αριθ. 896/2001.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μπανανών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΚ) αριθ. 1121/2001 ο συντελεστής προσαρμογής που θα εφαρμοστεί για κάθε παραδοσιακό εμπορευόμενο Γ αντικαθίσταται από τον συντελεστή προσαρμογής 0,98339.

Άρθρο 2

Oι αρμόδιες αρχές των κρατών μελών κοινοποιούν στους ενδιαφερόμενους εμπορευομένους την προσαρμοσμένη ποσότητα αναφοράς κατ' εφαρμογή του άρθρου 1, το αργότερο στις 17 Αυγούστου 2001.

Άρθρο 3

Ο παρών κανονισμός αρχίζει να ισχύει στις 4 Αυγούστου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Αυγούστου 2001.

Για την Επιτροπή

Frederik Bolkestein

Μέλος της Επιτροπής

(1) ΕΕ L 47 της 25.2.1993, σ. 1.

(2) ΕΕ L 31 της 2.2.2001, σ. 2.

(3) ΕΕ L 126 της 8.5.2001, σ. 6.

(4) ΕΕ L 153 της 8.6.2001, σ. 12.